Leggi The Complete Corpus of Anglo-Saxon Poetry di Charles River Editors online | Libri\nThe Complete Corpus of Anglo-Saxon Poetry is a massive collection of poetry, presented as it was first written.\nCorrelato a The Complete Corpus of Anglo-Saxon Poetry\nWIN £50 Puzzle 9 The Venerable Bede lived and wrote his Ecclesiastical History in which ancient English kingdom? To find out, solve the puzzle. Add a letter anywhere in each of the boxed-off words to fit the clue. For example: Bend down = KEEL + N =\nAbout 303 St Alban dies About 793 Offa of Mercia establishes St Alban's Abbey About 460–80 Constantius of Lyon mentions St Alban's tomb Mid 6th century An account of Alban's life is composed by Gildas 731 Alban features in Bede's Historia Ecclesi\nThe Complete Corpus of Anglo-Saxon Poetry - Charles River Editors\nþegnas þrymfæste þeoden heredon,\nsægdon lustum lof, heora liffrean\ndemdon, drihtenes dugeþum wæron\nswiðe gesælige. Synna ne cuþon,\nfirena fremman, ac hie on friðe lifdon,\nece mid heora aldor. Elles ne ongunnon\ngodes ahwurfon. Hæfdon gielp micel\nþe þone unræd ongan ærest fremman,\nand þam werode wrað þe he ær wurðode\ndeop, dreama leas, drihten ure,\nweaxan witebrogan. Hæfdon hie wrohtgeteme\nheofona heahcining, honda arærde,\nbesloh synsceaþan sigore and gewealde,\nstrengum stiepe. Hæfde styrne mod,\nSceof þa and scyrede scyppend ure\nbeot forborsten, and forbiged þrym,\nsar and sorge, susl þrowedon\nþa wæs soð swa ær sibb on heofnum,\nfægre freoþoþeawas, frea eallum leof,\nþeoden his þegnum; þrymmas weoxon\nduguða mid drihtne, dreamhæbbendra.\nWæron þa gesome, þa þe swegl buað,\nwuldres eðel. Wroht wæs asprungen,\noht mid englum and orlegnið,\nsiððan herewosan heofon ofgæfon,\nleohte belorene. Him on laste setl,\nwuldorspedum welig, wide stodan\ngifum growende on godes rice,\nbeorht and geblædfæst, buendra leas,\nsiððan wræcstowe werige gastas\nunder hearmlocan heane geforan.\nþa þeahtode þeoden ure\nmodgeþonce, hu he þa mæran gesceaft,\neðelstaðolas eft gesette,\nswegltorhtan seld, selran werode,\nþa hie gielpsceaþan ofgifen hæfdon,\nheah on heofenum. Forþam halig god\nunder roderas feng, ricum mihtum,\nwolde þæt him eorðe and uproder\nand sid wæter geseted wurde\nworuldgesceafte on wraðra gield,\nþara þe forhealdene of hleo sende.\nNe wæs her þa giet nymþe heolstersceado\nwiht geworden, ac þes wida grund\nstod deop and dim, drihtne fremde,\nidel and unnyt. On þone eagum wlat\nstiðfrihþ cining, and þa stowe beheold,\ndreama lease, geseah deorc gesweorc\nsemian sinnihte sweart under roderum,\nwonn and weste, oðþæt þeos woruldgesceaft\nþurh word gewearð wuldorcyninges.\nHer ærest gesceop ece drihten,\nhelm eallwihta, heofon and eorðan,\nrodor arærde, and þis rume land\ngestaþelode strangum mihtum,\nfrea ælmihtig. Folde wæs þa gyta\ngræs ungrene; garsecg þeahte\nsweart synnihte, side and wide,\nwonne wegas. þa wæs wuldortorht\nheofonweardes gast ofer holm boren\nmiclum spedum. Metod engla heht,\nlifes brytta, leoht forð cuman\nofer rumne grund. Raþe wæs gefylled\nheahcininges hæs; him wæs halig leoht\nofer westenne, swa se wyrhta bebead.\nþa gesundrode sigora waldend\nofer laguflode leoht wið þeostrum,\nsceade wið sciman. Sceop þa bam naman,\nlifes brytta. Leoht wæs ærest\nþurh drihtnes word dæg genemned,\nwlitebeorhte gesceaft. Wel licode\nfrean æt frymðe forþbæro tid,\ndæg æresta; geseah deorc sceado\nsweart swiðrian geond sidne grund.\nþa seo tid gewat ofer timber sceacan\nmiddangeardes, metod æfter sceaf\nscirum sciman, scippend ure,\næfen ærest. Him arn on last,\nþrang þystre genip, þam þe se þeoden self\nsceop nihte naman. Nergend ure\nhie gesundrode; siððan æfre\ndrugon and dydon drihtnes willan,\nece ofer eorðan. ða com oðer dæg,\nleoht æfter þeostrum. Heht þa lifes weard\non mereflode middum weorðan\nhyhtlic heofontimber. Holmas dælde\nwaldend ure and geworhte þa\nroderas fæsten; þæt se rica ahof\nup from eorðan þurh his agen word,\nfrea ælmihtig. Flod wæs adæled\nunder heahrodore halgum mihtum,\nwæter of wætrum, þam þe wuniað gyt\nunder fæstenne folca hrofes.\nþa com ofer foldan fus siðian\nmære mergen þridda. Næron metode ða gyta\nwidlond ne wegas nytte, ac stod bewrigen fæste\nfolde mid flode. Frea engla heht\nþurh his word wesan wæter gemæne,\nþa nu under roderum heora ryne healdað,\nstowe gestefnde. ða stod hraðe\nholm under heofonum, swa se halga bebead,\nsid ætsomne, ða gesundrod wæs\nlago wið lande. Geseah þa lifes weard\ndrige stowe, dugoða hyrde,\nwide æteowde, þa se wuldorcyning\neorðan nemde. Gesette yðum heora\nonrihtne ryne, rumum flode,\nNe þuhte þa gerysne rodora wearde,\nþæt Adam leng ana wære\nneorxnawonges, niwre gesceafte,\nhyrde and healdend. Forþon him heahcyning,\nfrea ælmihtig fultum tiode;\nwif aweahte and þa wraðe sealde,\nlifes leohtfruma, leofum rince.\nHe þæt andweorc of Adames\nlice aleoðode, and him listum ateah\nrib of sidan. He wæs reste fæst,\nand softe swæf, sar ne wiste,\nearfoða dæl, ne þær ænig com\nblod of benne, ac him brego engla\nof lice ateah liodende ban,\nwer unwundod, of þam worhte god\nfreolice fæmnan. Feorh in gedyde,\nece saula. Heo wæron englum gelice,\nþa wæs Eue, Adames bryd,\ngaste gegearwod. Hie on geogoðe bu\nwlitebeorht wæron on woruld cenned\nmeotodes mihtum. Man ne cuðon\ndon ne dreogan, ac him drihtnes wæs\nbam on breostum byrnende lufu.\nþa gebletsode bliðheort cyning,\nmetod alwihta, monna cynnes\nða forman twa, fæder and moder,\nwif and wæpned. He þa worde cwæð:\n"Temað nu and wexað, tudre fyllað\neorðan ælgrene, incre cynne,\nsunum and dohtrum. Inc sceal sealt wæter\nwunian on gewealde and eall worulde gesceaft.\nBrucað blæddaga and brimhlæste\nand heofonfugla. Inc is halig feoh\nand wilde deor on geweald geseald,\nand lifigende, ða ðe land tredað,\nfeorheaceno cynn, ða ðe flod wecceð\ngeond hronrade. Inc hyrað eall."\nþa sceawode scyppend ure\nhis weorca wlite and his wæstma blæd,\nniwra gesceafta. Neorxnawong stod\ngod and gastlic, gifena gefylled\nfremum forðweardum. Fægere leohte\nþæt liðe land lago yrnende,\nwylleburne. Nalles wolcnu ða giet\nofer rumne grund regnas bæron,\nwann mid winde, hwæðre wæstmum stod\nfolde gefrætwod. Heoldon forðryne\neastreamas heora æðele feower\nof þam niwan neorxnawonge.\nþa wæron adælede drihtnes mihtum\nealle of anum, þa he þas eorðan gesceop,\nwætre wlitebeorhtum, and on woruld sende.\nþæra anne hatað ylde, eorðbuende,\nFison folcweras; se foldan dæl\nbrade bebugeð beorhtum streamum\nHebeleac utan. On þære eðyltyrf\nniððas findað nean and feorran\ngold and gymcynn, gumþeoda bearn,\nða selestan, þæs þe us secgað bec.\nþonne seo æftre Ethiopia\nland and liodgeard beligeð uton,\nginne rice, þære is Geon noma.\nþridda is Tigris, seo wið þeodscipe,\nea inflede, Assirie belið.\nSwilce is seo feorðe, þa nu geond folc monig\nweras Eufraten wide nemnað.\n"ac niotað inc þæs oðres ealles, forlætað þone ænne beam,\nwariað inc wið þone wæstm. Ne wyrð inc wilna gæd."\nHnigon þa mid heafdum heofoncyninge\ngeorne togenes and sædon ealles þanc,\nlista and þara lara. He let heo þæt land buan,\nhwærf him þa to heofenum halig drihten,\nstiðferhð cyning. Stod his handgeweorc\nsomod on sande, nyston sorga wiht\nto begrornianne, butan heo godes willan\nlengest læsten. Heo wæron leof gode\nðenden heo his halige word healdan woldon.\nHæfde se alwalda engelcynna\nþurh handmægen, halig drihten,\ntene getrimede, þæm he getruwode wel\nþæt hie his giongorscipe fyligan wolden,\nwyrcean his willan, forþon he him gewit forgeaf\nand mid his handum gesceop, halig drihten.\nGesett hæfde he hie swa gesæliglice, ænne hæfde he swa swiðne geworhtne,\nswa mihtigne on his modgeþohte, he let hine swa micles wealdan,\nhehstne to him on heofona rice, hæfde he hine swa hwitne geworhtne,\nswa wynlic wæs his wæstm on heofonum þæt him com from weroda drihtne,\ngelic wæs he þam leohtum steorrum. Lof sceolde he drihtnes wyrcean,\ndyran sceolde he his dreamas on heofonum, and sceolde his drihtne þancian\nþæs leanes þe he him on þam leohte gescerede þonne læte he his hine lange wealdan.\nAc he awende hit him to wyrsan þinge, ongan him winn up ahebban\nwið þone hehstan heofnes waldend, þe siteð on þam halgan stole.\nDeore wæs he drihtne urum; ne mihte him bedyrned weorðan\nþæt his engyl ongan ofermod wesan,\nahof hine wið his hearran, sohte hetespræce,\ngylpword ongean, nolde gode þeowian,\ncwæð þæt his lic wære leoht and scene,\nhwit and hiowbeorht. Ne meahte he æt his hige findan\nþæt he gode wolde geongerdome,\nþeodne þeowian. þuhte him sylfum\nþæt he mægyn and cræft maran hæfde\nþonne se halga god habban mihte\nfolcgestælna. Feala worda gespæc\nse engel ofermodes. þohte þurh his anes cræft\nhu he him strenglicran stol geworhte,\nheahran on heofonum; cwæð þæt hine his hige speone\nþæt he west and norð wyrcean ongunne,\ntrymede getimbro; cwæð him tweo þuhte\nþæt he gode wolde geongra weorðan.\nHwæt sceal ic winnan? cwæð he. "Nis me wihtæ þearf\nhearran to habbanne. Ic mæg mid handum swa fela\nwundra gewyrcean. Ic hæbbe geweald micel\nto gyrwanne godlecran stol,\nhearran on heofne. Hwy sceal ic æfter his hyldo ðeowian,\nbugan him swilces geongordomes? Ic mæg wesan god swa he.\nBigstandað me strange geneatas, þa ne willað me æt þam striðe geswican,\nhæleþas heardmode. Hie habbað me to hearran gecorene,\nrofe rincas; mid swilcum mæg man ræd geþencean,\nfon mid swilcum folcgesteallan. Frynd synd hie mine georne,\nholde on hyra hygesceaftum. Ic mæg hyra hearra wesan,\nrædan on þis rice. Swa me þæt riht ne þinceð,\nþæt ic oleccan awiht þurfe\ngode æfter gode ænegum. Ne wille ic leng his geongra wurþan."\nþa hit se allwalda eall gehyrde,\nþæt his engyl ongan ofermede micel\nahebban wið his hearran and spræc healic word\ndollice wið drihten sinne, sceolde he þa dæd ongyldan,\nworc þæs gewinnes gedælan, and sceolde his wite habban,\nealra morðra mæst. Swa deð monna gehwilc\nþe wið his waldend winnan ongynneð\nmid mane wið þone mæran drihten. þa wearð se mihtiga gebolgen,\nhehsta heofones waldend, wearp hine of þan hean stole.\nHete hæfde he æt his hearran gewunnen, hyldo hæfde his ferlorene,\ngram wearð him se goda on his mode. Forþon he sceolde grund gesecean\nheardes hellewites, þæs þe he wann wið heofnes waldend.\nAcwæð hine þa fram his hyldo and hine on helle wearp,\non þa deopan dala, þær he to deofle wearð,\nse feond mid his geferum eallum. Feollon þa ufon of heofnum\nþurhlonge swa þreo niht and dagas,\nþa englas of heofnum on helle, and heo ealle forsceop\ndrihten to deoflum. Forþon heo his dæd and word\nnoldon weorðian, forþon he heo on wyrse leoht\nunder eorðan neoðan, ællmihtig god,\nsette sigelease on þa sweartan helle.\nþær hæbbað heo on æfyn ungemet lange,\nealra feonda gehwilc, fyr edneowe,\nþonne cymð on uhtan easterne wind,\nforst fyrnum cald. Symble fyr oððe gar,\nsum heard geswinc habban sceoldon.\nWorhte man hit him to wite, (hyra woruld wæs gehwyrfed),\nforman siðe, fylde helle\nmid þam andsacum. Heoldon englas forð\nheofonrices hehðe, þe ær godes hyldo gelæston.\nLagon þa oðre fynd on þam fyre, þe ær swa feala hæfdon\ngewinnes wið heora waldend. Wite þoliað,\nhatne heaðowelm helle tomiddes,\nbrand and brade ligas, swilce eac þa biteran recas,\nþrosm and þystro, forþon hie þegnscipe\ngodes forgymdon. Hie hyra gal beswac,\nengles oferhygd, noldon alwaldan\nword weorþian, hæfdon wite micel,\nwæron þa befeallene fyre to botme\non þa hatan hell þurh hygeleaste\nand þurh ofermetto, sohton oþer land,\nþæt wæs leohtes leas and wæs liges full,\nfyres fær micel. Fynd ongeaton\nþæt hie hæfdon gewrixled wita unrim\nþurh heora miclan mod and þurh miht godes\nand þurh ofermetto ealra swiðost.\nþa spræc se ofermoda cyning, þe ær wæs engla scynost,\nhwitost on heofne and his hearran leof,\ndrihtne dyre, oð hie to dole wurdon,\nþæt him for galscipe god sylfa wearð\nmihtig on mode yrre. Wearp hine on þæt morðer innan,\nniðer on þæt niobedd, and sceop him naman siððan,\ncwæð se hehsta hatan sceolde\nSatan siððan, het hine þære sweartan helle\ngrundes gyman, nalles wið god winnan.\nSatan maðelode, sorgiende spræc,\nse ðe helle forð healdan sceolde,\ngieman þæs grundes. Wæs ær godes engel,\nhwit on heofne, oð hine his hyge forspeon\nand his ofermetto ealra swiðost,\nþæt he ne wolde wereda drihtnes\nword wurðian. Weoll him on innan\nhyge ymb his heortan, hat wæs him utan\nwraðlic wite. He þa worde cwæð:\n"Is þæs ænga styde ungelic swiðe\nþam oðrum ham þe we ær cuðon,\nhean on heofonrice, þe me min hearra onlag,\nþeah we hine for þam alwaldan agan ne moston,\nromigan ures rices. Næfð he þeah riht gedon\nþæt he us hæfð befælled fyre to botme,\nhelle þære hatan, heofonrice benumen;\nhafað hit gemearcod mid moncynne\nto gesettanne. þæt me is sorga mæst,\nþæt Adam sceal, þe wæs of eorðan geworht,\nminne stronglican stol behealdan,\nwesan him on wynne, and we þis wite þolien,\nhearm on þisse helle. Wa la, ahte ic minra handa geweald\nand moste ane tid ute weorðan,\nwesan ane winterstunde, þonne ic mid þys werode—\nAc licgað me ymbe irenbenda,\nrideð racentan sal. Ic eom rices leas;\nhabbað me swa hearde helle clommas\nfæste befangen. Her is fyr micel,\nufan and neoðone. Ic a ne geseah\nlaðran landscipe. Lig ne aswamað,\nhat ofer helle. Me habbað hringa gespong,\nsliðhearda sal siðes amyrred,\nafyrred me min feðe; fet synt gebundene,\nhanda gehæfte. Synt þissa heldora\nwegas forworhte, swa ic mid wihte ne mæg\nof þissum lioðobendum. Licgað me ymbe\ngrindlas greate. Mid þy me god hafað\ngehæfted be þam healse, swa ic wat he minne hige cuðe;\nand þæt wiste eac weroda drihten,\nymb þæt heofonrice, þær ic ahte minra handa geweald.\nAc ðoliaþ we nu þrea on helle, (þæt syndon þystro and hæto),\ngrimme, grundlease. Hafað us god sylfa\nforswapen on þas sweartan mistas; swa he us ne mæg ænige synne gestælan,\nþæt we him on þam lande lað gefremedon, he hæfð us þeah þæs leohtes bescyrede,\nbeworpen on ealra wita mæste. Ne magon we þæs wrace gefremman,\ngeleanian him mid laðes wihte þæt he us hafað þæs leohtes bescyrede.\nHe hæfð nu gemearcod anne middangeard, þær he hæfð mon geworhtne\næfter his onlicnesse. Mid þam he wile eft gesettan\nheofona rice mid hluttrum saulum. We þæs sculon hycgan georne,\nþæt we on Adame, gif we æfre mægen,\nand on his eafrum swa some, andan gebetan,\nonwendan him þær willan sines, gif we hit mægen wihte aþencan.\nNe gelyfe ic me nu þæs leohtes furðor þæs þe he him þenceð lange niotan,\nþæs eades mid his engla cræfte. Ne magon we þæt on aldre gewinnan,\nþæt we mihtiges godes mod onwæcen. Uton oðwendan hit nu monna bearnum,\nþæt heofonrice, nu we hit habban ne moton, gedon þæt hie his hyldo forlæten,\nþæt hie þæt onwendon þæt he mid his worde bebead. þonne weorð he him wrað on mode,\nahwet hie from his hyldo. þonne sculon hie þas helle secan\nand þas grimman grundas. þonne moton we hie us to giongrum habban,\nfira bearn on þissum fæstum clomme. Onginnað nu ymb þa fyrde þencean!\nGif ic ænegum þægne þeodenmadmas\ngeara forgeafe, þenden we on þan godan rice\ngesælige sæton and hæfdon ure setla geweald,\nþonne he me na on leofran tid leanum ne meahte\nmine gife gyldan, gif his gien wolde\nminra þegna hwilc geþafa wurðan,\nþæt he up heonon ute mihte\ncuman þurh þas clustro, and hæfde cræft mid him\nþæt he mid feðerhoman fleogan meahte,\nwindan on wolcne, þær geworht stondað\nAdam and Eue on eorðrice\nmid welan bewunden, and we synd aworpene hider\non þas deopan dalo. Nu hie drihtne synt\nwurðran micle, and moton him þone welan agan\nþe we on heofonrice habban sceoldon,\nrice mid rihte; is se ræd gescyred\nmonna cynne. þæt me is on minum mode swa sar,\non minum hyge hreoweð, þæt hie heofonrice\nagan to aldre. Gif hit eower ænig mæge\ngewendan mid wihte þæt hie word godes\nlare forlæten, sona hie him þe laðran beoð.\nGif hie brecað his gebodscipe, þonne he him abolgen wurðeþ;\nsiððan bið him se wela onwended and wyrð him wite gegarwod,\nsum heard hearmscearu. Hycgað his ealle,\nhu ge hi beswicen! Siððan ic me sefte mæg\nrestan on þyssum racentum, gif him þæt rice losað.\nSe þe þæt gelæsteð, him bið lean gearo\næfter to aldre, þæs we her inne magon\non þyssum fyre forð fremena gewinnan.\nSittan læte ic hine wið me sylfne, swa hwa swa þæt secgan cymeð\non þas hatan helle, þæt hie heofoncyninges\nunwurðlice wordum and dædum\nwora worda. Wand him up þanon,\nhwearf him þurh þa helldora, (hæfde hyge strangne),\nleolc on lyfte laþwendemod,\nswang þæt fyr on twa feondes cræfte;\nwolde dearnunga drihtnes geongran,\nmid mandædum men beswican,\nforlædan and forlæran, þæt hie wurdon lað gode.\nHe þa geferde þurh feondes cræft\noððæt he Adam on eorðrice,\ngodes handgesceaft, gearone funde,\nwislice geworht, and his wif somed,\nfreo fægroste, swa hie fela cuðon\ngodes gegearwigean, þa him to gingran self\nmetod mancynnes mearcode selfa.\nAnd him bi twegin beamas stodon\nþa wæron utan ofætes gehlædene,\ngewered mid wæstme, swa hie waldend god,\nheah heofoncyning handum gesette,\nþæt þær yldo bearn moste on ceosan\ngodes and yfeles, gumena æghwilc,\nwelan and wawan. Næs se wæstm gelic!\nOðer wæs swa wynlic, wlitig and scene,\nliðe and lofsum, þæt wæs lifes beam;\nmoste on ecnisse æfter lybban,\nwesan on worulde, se þæs wæstmes onbat,\nswa him æfter þy yldo ne derede,\nne suht sware, ac moste symle wesan\nlungre on lustum and his lif agan,\nhyldo heofoncyninges her on worulde,\nhabban him to wæron witode geþingþo\non þone hean heofon, þonne he heonon wende.\nþonne wæs se oðer eallenga sweart,\ndim and þystre; þæt wæs deaðes beam,\nse bær bitres fela. Sceolde bu witan\nylda æghwilc yfles and godes\ngewand on þisse worulde. Sceolde on wite a\nmid swate and mid sorgum siððan libban,\nswa hwa swa gebyrgde þæs on þam beame geweox.\nSceolde hine yldo beniman ellendæda,\ndreamas and drihtscipes, and him beon deað scyred.\nLytle hwile sceolde he his lifes niotan,\nsecan þonne landa sweartost on fyre.\nSceolde feondum þeowian, þær is ealra frecna mæste\nleodum to langre hwile. þæt wiste se laða georne,\ndyrne deofles boda þe wið drihten wann.\nWearp hine þa on wyrmes lic and wand him þa ymbutan\nþone deaðes beam þurh deofles cræft,\ngenam þær þæs ofætes and wende hine eft þanon\nþær he wiste handgeweorc heofoncyninges.\nOngon hine þa frinan forman worde\nse laða mid ligenum: "Langað þe awuht,\nAdam, up to gode? Ic eom on his ærende hider\nfeorran gefered, ne þæt nu fyrn ne wæs\nþæt ic wið hine sylfne sæt. þa het he me on þysne sið faran,\nhet þæt þu þisses ofætes æte, cwæð þæt þin abal and cræft\nand þin modsefa mara wurde,\nand þin lichoma leohtra micle,\nþin gesceapu scenran, cwæð þæt þe æniges sceattes ðearf\nne wurde on worulde. Nu þu willan hæfst,\nhyldo geworhte heofoncyninges,\nto þance geþenod þinum hearran,\nhæfst þe wið drihten dyrne geworhtne. Ic gehyrde hine þine dæd and word\nlofian on his leohte and ymb þin lif sprecan.\nSwa þu læstan scealt þæt on þis land hider\nhis bodan bringað. Brade synd on worulde\ngrene geardas, and god siteð\non þam hehstan heofna rice,\nufan alwalda. Nele þa earfeðu\nsylfa habban þæt he on þysne sið fare,\ngumena drihten, ac he his gingran sent\nto þinre spræce. Nu he þe mid spellum het\nlistas læran. Læste þu georne\nhis ambyhto, nim þe þis ofæt on hand,\nbit his and byrige. þe weorð on þinum breostum rum,\nwæstm þy wlitegra. þe sende waldend god,\nþin hearra þas helpe of heofonrice."\nAdam maðelode þær he on eorðan stod,\nselfsceafte guma: "þonne ic sigedrihten,\nmihtigne god, mæðlan gehyrde\nstrangre stemne, and me her stondan het,\nhis bebodu healdan, and me þas bryd forgeaf,\nwlitesciene wif, and me warnian het\nþæt ic on þone deaðes beam bedroren ne wurde,\nbeswicen to swiðe, he cwæð þæt þa sweartan helle\nhealdan sceolde se ðe bi his heortan wuht\nlaðes gelæde. Nat þeah þu mid ligenum fare\nþurh dyrne geþanc þe þu drihtnes eart\nboda of heofnum. Hwæt, ic þinra bysna ne mæg,\nworda ne wisna wuht oncnawan,\nsiðes ne sagona. Ic wat hwæt he me self bebead,\nnergend user, þa ic hine nehst geseah;\nhe het me his word weorðian and wel healdan,\nlæstan his lare. þu gelic ne bist\nænegum his engla þe ic ær geseah,\nne þu me oðiewdest ænig tacen\nþe he me þurh treowe to onsende,\nmin hearra þurh hyldo. þy ic þe hyran ne cann,\nac þu meaht þe forð faran. Ic hæbbe me fæstne geleafan\nup to þam ælmihtegan gode þe me mid his earmum worhte,\nher mid handum sinum. He mæg me of his hean rice\ngeofian mid goda gehwilcum, þeah he his gingran ne sende."\nWende hine wraðmod þær he þæt wif geseah\non eorðrice Euan stondan,\nsceone gesceapene, cwæð þæt sceaðena mæst\neallum heora eaforum æfter siððan\nwurde on worulde: "Ic wat, inc waldend god\nabolgen wyrð, swa ic him þisne bodscipe\nselfa secge, þonne ic of þys siðe cume\nofer langne weg, þæt git ne læstan wel\nhwilc ærende swa he easten hider\non þysne sið sendeð. Nu sceal he sylf faran\nto incre andsware; ne mæg his ærende\nhis boda beodan; þy ic wat þæt he inc abolgen wyrð,\nmihtig on mode. Gif þu þeah minum wilt,\nwif willende, wordum hyran,\nþu meaht his þonne rume ræd geþencan.\nGehyge on þinum breostum þæt þu inc bam twam meaht\nwite bewarigan, swa ic þe wisie.\næt þisses ofetes! þonne wurðað þin eagan swa leoht\nþæt þu meaht swa wide ofer woruld ealle\ngeseon siððan, and selfes stol\nherran þines, and habban his hyldo forð.\nMeaht þu Adame eft gestyran,\ngif þu his willan hæfst and he þinum wordum getrywð.\nGif þu him to soðe sægst hwylce þu selfa hæfst\nbisne on breostum, þæs þu gebod godes\nlare læstes, he þone laðan strið,\nyfel andwyrde an forlæteð\non breostcofan, swa wit him bu tu\nan sped sprecað. Span þu hine georne\nþæt he þine lare læste, þy læs gyt lað gode,\nincrum waldende, weorðan þyrfen.\nGif þu þæt angin fremest, idesa seo betste,\nforhele ic incrum herran þæt me hearmes swa fela\nAdam gespræc, eargra worda.\nTyhð me untryowða, cwyð þæt ic seo teonum georn,\ngramum ambyhtsecg, nales godes engel.\nAc ic cann ealle swa geare engla gebyrdo,\nheah heofona gehlidu; wæs seo hwil þæs lang\nþæt ic geornlice gode þegnode\nþurh holdne hyge, herran minum,\ndrihtne selfum; ne eom ic deofle gelic."\nLædde hie swa mid ligenum and mid listum speon\nidese on þæt unriht, oðþæt hire on innan ongan\nweallan wyrmes geþeaht, (hæfde hire wacran hige\nmetod gemearcod), þæt heo hire mod ongan\nlætan æfter þam larum; forþon heo æt þam laðan onfeng\nofer drihtnes word deaðes beames\nweorcsumne wæstm. Ne wearð wyrse dæd\nmonnum gemearcod! þæt is micel wundor\nþæt hit ece god æfre wolde\nþeoden þolian, þæt wurde þegn swa monig\nforlædd be þam lygenum þe for þam larum com.\nHeo þa þæs ofætes æt, alwaldan bræc\nword and willan. þa meahte heo wide geseon\nþurh þæs laðan læn þe hie mid ligenum beswac,\ndearnenga bedrog, þe hire for his dædum com,\nþæt hire þuhte hwitre heofon and eorðe,\nand eall þeos woruld wlitigre, and geweorc godes\nmicel and mihtig, þeah heo hit þurh monnes geþeaht\nne sceawode; ac se sceaða georne\nswicode ymb þa sawle þe hire ær þa siene onlah,\nþæt heo swa wide wlitan meahte\nofer heofonrice. þa se forhatena spræc\nþurh feondscipe (nalles he hie freme lærde):\n"þu meaht nu þe self geseon, swa ic hit þe secgan ne þearf,\nEue seo gode, þæt þe is ungelic\nwlite and wæstmas, siððan þu minum wordum getruwodest,\nlæstes mine lare. Nu scineð þe leoht fore\nglædlic ongean þæt ic from gode brohte\nhwit of heofonum; nu þu his hrinan meaht.\nSæge Adame hwilce þu gesihðe hæfst\nþurh minne cime cræfta. Gif giet þurh cuscne siodo\nlæst mina lara, þonne gife ic him þæs leohtes genog\nþæs ic þe swa godes gegired hæbbe.\nNe wite ic him þa womcwidas, þeah he his wyrðe ne sie\nto alætanne; þæs fela he me laðes spræc."\nSwa hire eaforan sculon æfter lybban:\nþonne hie lað gedoð, hie sculon lufe wyrcean,\nbetan heora hearran hearmcwyde ond habban his hyldo forð.\nþa gieng to Adame idesa scenost,\nwifa wlitegost þe on woruld come,\nforþon heo wæs handgeweorc heofoncyninges,\nþeah heo þa dearnenga fordon wurde,\nforlæd mid ligenum, þæt hie lað gode\nþurh þæs wraðan geþanc weorðan sceolden,\nþurh þæs deofles searo dom forlætan,\nhierran hyldo, hefonrices þolian\nmonige hwile. Bið þam men full wa\nþe hine ne warnað þonne he his geweald hafað!\ndrihtna drihten, deaðbeames ofet,\nand þæt word acwæð wuldres aldor,\nþæt þæt micle morð menn ne þorfton\nþegnas þolian, ac he þeoda gehwam\nhefonrice forgeaf, halig drihten,\nwidbradne welan, gif hie þone wæstm an\nlætan wolden þe þæt laðe treow\non his bogum bær, bitre gefylled;\nþæt wæs deaðes beam þe him drihten forbead.\nForlec hie þa mid ligenum se wæs lað gode,\non hete heofoncyninges, and hyge Euan,\nwifes wac geþoht, þæt heo ongan his wordum truwian,\nlæstan his lare, and geleafan nom\nþæt he þa bysene from gode brungen hæfde\nþe he hire swa wærlice wordum sægde,\niewde hire tacen and treowa gehet,\nhis holdne hyge. þa heo to hire hearran spræc:\n"Adam, frea min, þis ofet is swa swete,\nbliðe on breostum, and þes boda sciene,\ngodes engel god, ic on his gearwan geseo\nþæt he is ærendsecg uncres hearran,\nhefoncyninges. His hyldo is unc betere\nto gewinnanne þonne his wiðermedo.\nGif þu him heodæg wuht hearmes gesprece,\nhe forgifð hit þeah, gif wit him geongordom\nlæstan willað. Hwæt scal þe swa laðlic strið\nwið þines hearran bodan? Unc is his hyldo þearf;\nhe mæg unc ærendian to þam alwaldan,\nheofoncyninge. Ic mæg heonon geseon\nhwær he sylf siteð, (þæt is suð and east),\nwelan bewunden, se ðas woruld gesceop;\ngeseo ic him his englas ymbe hweorfan\nmid feðerhaman, ealra folca mæst,\nwereda wynsumast. Hwa meahte me swelc gewit gifan,\ngif hit gegnunga god ne onsende,\nheofones waldend? Gehyran mæg ic rume\nand swa wide geseon on woruld ealle\nofer þas sidan gesceaft, ic mæg swegles gamen\ngehyran on heofnum. Wearð me on hige leohte\nutan and innan, siðþan ic þæs ofætes onbat.\nNu hæbbe ic his her on handa, herra se goda;\ngife ic hit þe georne. Ic gelyfe þæt hit from gode come,\nbroht from his bysene, þæs me þes boda sægde\nwærum wordum. Hit nis wuhte gelic\nelles on eorðan, buton swa þes ar sægeð,\nþæt hit gegnunga from gode come."\nHio spræc him þicce to and speon hine ealne dæg\non þa dimman dæd þæt hie drihtnes heora\nwillan bræcon. Stod se wraða boda,\nlegde him lustas on and mid listum speon,\nfylgde him frecne; wæs se feond full neah\nþe on þa frecnan fyrd gefaren hæfde\nofer langne weg; leode hogode\non þæt micle morð men forweorpan,\nforlæran and forlædan, þæt hie læn godes,\nælmihtiges gife an forleten,\nheofenrices geweald. Hwæt, se hellsceaða\ngearwe wiste þæt hie godes yrre\nhabban sceoldon and hellgeþwing,\nþone nearwan nið niede onfon,\nsiððan hie gebod godes forbrocen hæfdon,\nþa he forlærde mid ligenwordum\nto þam unræde idese sciene,\nwifa wlitegost, þæt heo on his willan spræc,\nwæs him on helpe handweorc godes\nHeo spræc ða to Adame idesa sceonost\nful þiclice, oð þam þegne ongan\nhis hige hweorfan, þæt he þam gehate getruwode\nþe him þæt wif wordum sægde.\nHeo dyde hit þeah þurh holdne hyge, nyste þæt þær hearma swa fela,\nfyrenearfeða, fylgean sceolde\nmonna cynne, þæs heo on mod genam\nþæt heo þæs laðan bodan larum hyrde,\nac wende þæt heo hyldo heofoncyninges\nworhte mid þam wordum þe heo þam were swelce\ntacen oðiewde and treowe gehet,\noðþæt Adame innan breostum\nhis hyge hwyrfde and his heorte ongann\nwendan to hire willan. He æt þam wife onfeng\nhelle and hinnsið, þeah hit nære haten swa,\nac hit ofetes noman agan sceolde;\nhit wæs þeah deaðes swefn and deofles gespon,\nhell and hinnsið and hæleða forlor,\nmenniscra morð, þæt hie to mete dædon,\nofet unfæle. Swa hit him on innan com,\nhran æt heortan, hloh þa and plegode\nboda bitre gehugod, sægde begra þanc\nhearran sinum: "Nu hæbbe ic þine hyldo me\nwitode geworhte, and þinne willan gelæst\nto ful monegum dæge. Men synt forlædde,\nAdam and Eue. Him is unhyldo\nwaldendes witod, nu hie wordcwyde his,\nlare forleton. Forþon hie leng ne magon\nhealdan heofonrice, ac hie to helle sculon\non þone sweartan sið. Swa þu his sorge ne þearft\nberan on þinum breostum, þær þu gebunden ligst,\nmurnan on mode, þæt her men bun\nþone hean heofon, þeah wit hearmas nu,\nþreaweorc þoliað, and þystre land,\nand þurh þin micle mod monig forleton\non heofonrice heahgetimbro,\ngodlice geardas. Unc wearð god yrre\nforþon wit him noldon on heofonrice\nhnigan mid heafdum halgum drihtne\nþurh geongordom; ac unc gegenge ne wæs\nþæt wit him on þegnscipe þeowian wolden.\nForþon unc waldend wearð wrað on mode,\non hyge hearde, and us on helle bedraf,\non þæt fyr fylde folca mæste,\nand mid handum his eft on heofonrice\nrihte rodorstolas and þæt rice forgeaf\nmonna cynne. Mæg þin mod wesan\nbliðe on breostum, forþon her synt bu tu gedon:\nge þæt hæleða bearn heofonrice sculon\nleode forlætan and on þæt lig to þe\nhate hweorfan, eac is hearm gode,\nmodsorg gemacod. Swa hwæt swa wit her morðres þoliað,\nhit is nu Adame eall forgolden\nmid hearran hete and mid hæleða forlore,\nmonnum mid morðes cwealme. Forþon is min mod gehæled,\nhyge ymb heortan gerume, ealle synt uncre hearmas gewrecene\nlaðes þæt wit lange þoledon. Nu wille ic eft þam lige near,\nSatan ic þær secan wille; he is on þære sweartan helle\nhæft mid hringa gesponne." Hwearf him eft niðer\nboda bitresta; sceolde he þa bradan ligas\nsecan helle gehliðo, þær his hearra læg\nsimon gesæled. Sorgedon ba twa,\nAdam and Eue, and him oft betuh\ngnornword gengdon; godes him ondredon,\nheora herran hete, heofoncyninges nið\nswiðe onsæton; selfe forstodon\nhis word onwended. þæt wif gnornode,\nhof hreowigmod, (hæfde hyldo godes,\nlare forlæten), þa heo þæt leoht geseah\nellor scriðan þæt hire þurh untreowa\ntacen iewde se him þone teonan geræd,\nþæt hie helle nið habban sceoldon,\nhynða unrim; forþam him higesorga\nburnon on breostum. Hwilum to gebede feollon\nsinhiwan somed, and sigedrihten\ngodne gretton and god nemdon,\nheofones waldend, and hine bædon\nþæt hie his hearmsceare habban mosten,\ngeorne fulgangan, þa hie godes hæfdon\nbodscipe abrocen. Bare hie gesawon\nheora lichaman; næfdon on þam lande þa giet\nsælða gesetena, ne hie sorge wiht\nweorces wiston, ac hie wel meahton\nlibban on þam lande, gif hie wolden lare godes\nforweard fremman. þa hie fela spræcon\nsorhworda somed, sinhiwan twa.\nAdam gemælde and to Euan spræc:\n"Hwæt, þu Eue, hæfst yfele gemearcod\nuncer sylfra sið. Gesyhst þu nu þa sweartan helle\ngrædige and gifre. Nu þu hie grimman meaht\nheonane gehyran. Nis heofonrice\ngelic þam lige, ac þis is landa betst,\nþæt wit þurh uncres hearran þanc habban moston,\nþær þu þam ne hierde þe unc þisne hearm geræd,\nþæt wit waldendes word forbræcon,\nheofoncyninges. Nu wit hreowige magon\nsorgian for þis siðe. Forþon he unc self bebead\nþæt wit unc wite warian sceolden,\nhearma mæstne. Nu slit me hunger and þurst\nbitre on breostum, þæs wit begra ær\nwæron orsorge on ealle tid.\nHu sculon wit nu libban oððe on þys lande wesan,\ngif her wind cymð, westan oððe eastan,\nsuðan oððe norðan? Gesweorc up færeð,\ncymeð hægles scur hefone getenge,\nfæreð forst on gemang, se byð fyrnum ceald.\nHwilum of heofnum hate scineð,\nblicð þeos beorhte sunne, and wit her baru standað,\nunwered wædo. Nys unc wuht beforan\nto scursceade, ne sceattes wiht\nto mete gemearcod, ac unc is mihtig god,\nwaldend wraðmod. To hwon sculon wit weorðan nu?\nNu me mæg hreowan þæt ic bæd heofnes god,\nwaldend þone godan, þæt he þe her worhte to me\nof liðum minum, nu þu me forlæred hæfst\non mines herran hete. Swa me nu hreowan mæg\næfre to aldre þæt ic þe minum eagum geseah."\nða spræc Eue eft, idesa scienost,\nwifa wlitegost; hie wæs geweorc godes,\nþeah heo þa on deofles cræft bedroren wurde:\n"þu meaht hit me witan, wine min Adam,\nwordum þinum; hit þe þeah wyrs ne mæg\non þinum hyge hreowan þonne hit me æt heortan deð."\nHire þa Adam andswarode:\n"Gif ic waldendes willan cuðe,\nhwæt ic his to hearmsceare habban sceolde,\nne gesawe þu no sniomor, þeah me on sæ wadan\nhete heofones god heonone nu þa,\non flod faran, nære he firnum þæs deop,\nmerestream þæs micel, þæt his o min mod getweode,\nac ic to þam grunde genge, gif ic godes meahte\nwillan gewyrcean. Nis me on worulde niod\næniges þegnscipes, nu ic mines þeodnes hafa\nhyldo forworhte, þæt ic hie habban ne mæg.\nAc wit þus baru ne magon bu tu ætsomne\nwesan to wuhte. Uton gan on þysne weald innan,\non þisses holtes hleo." Hwurfon hie ba twa,\ntogengdon gnorngende on þone grenan weald,\nsæton onsundran, bidan selfes gesceapu\nheofoncyninges, þa hie þa habban ne moston\nþe him ær forgeaf ælmihtig god.\nþa hie heora lichoman leafum beþeahton,\nweredon mid ðy wealde, wæda ne hæfdon;\nac hie on gebed feollon bu tu ætsomne\nmorgena gehwilce, bædon mihtigne\nþæt hie ne forgeate god ælmihtig,\nand him gewisade waldend se goda,\nhu hie on þam leohte forð libban sceolden.\nþa com feran frea ælmihtig\nofer midne dæg, mære þeoden,\non neorxnawang neode sine;\nwolde neosian nergend usser,\nbilwit fæder, hwæt his bearn dyde;\nwiste forworhte þam he ær wlite sealde.\nGewitan him þa gangan geomermode\nunder beamsceade blæde bereafod,\nhyddon hie on heolstre, þa hie halig word\ndrihtnes gehyrdon, and ondredon him.\nþa sona ongann swegles aldor\nweard ahsian woruldgesceafta,\nhet him recene to rice þeoden\nhis sunu gangan. Him þa sylfa oncwæð,\nhean hleoðrade hrægles þearfa:\n"Ic wreo me her wæda leasne,\nliffrea min, leafum þecce.\nScyldfull mine sceaðen is me sare,\nfrecne on ferhðe; ne dear nu forð gan\nfor ðe andweardne. Ic eom eall eall nacod."\nHim ða ædre god andswarede:\n"Saga me þæt, sunu min, for hwon secest ðu\nsceade sceomiende? þu sceonde æt me\nfurðum ne anfenge, ac gefean eallum.\nFor hwon wast þu wean and wrihst sceome,\ngesyhst sorge, and þin sylf þecest\nlic mid leafum, sagast lifceare\nhean hygegeomor, þæt þe sie hrægles þearf,\nnymþe ðu æppel ænne byrgde\nof ðam wudubeame þe ic þe wordum forbead?"\nHim þa Adam eft andswarode:\n"Me ða blæda on hand bryd gesealde,\nfreolucu fæmne, freadrihten min,\nðe ic þe on teonan geþah. Nu ic þæs tacen wege\nsweotol on me selfum. Wat ic sorga ðy ma."\nða ðæs Euan frægn ælmihtig god:\n"Hwæt druge þu, dohtor, dugeþa genohra,\nniwra gesceafta neorxnawanges,\ngrowendra gifa, þa þu gitsiende\non beam gripe, blæda name\non treowes telgum, and me on teonan\næte þa unfreme, Adame sealdest\nwæstme þa inc wæron wordum minum\nfæste forbodene?" Him þa freolecu mæg,\nides æwiscmod andswarode:\n"Me nædre beswac and me neodlice\nto forsceape scyhte and to scyldfrece,\nfah wyrm þurh fægir word, oðþæt ic fracoðlice\nfeondræs gefremede, fæhðe geworhte,\nand þa reafode, swa hit riht ne wæs,\nbeam on bearwe and þa blæda æt."\nþa nædran sceop nergend usser,\nfrea ælmihtig fagum wyrme\nwide siðas and þa worde cwæð:\n"þu scealt wideferhð werig þinum\nbreostum bearm tredan bradre eorðan,\nfaran feðeleas, þenden þe feorh wunað,\ngast on innan. þu scealt greot etan\nþine lifdagas. Swa þu laðlice\nwrohte onstealdest, þe þæt wif feoð,\nhatað under heofnum and þin heafod tredeð\nfah mid fotum sinum. þu scealt fiersna sætan\ntohtan niwre; tuddor bið gemæne\nincrum orlegnið a þenden standeð\nworuld under wolcnum. Nu þu wast and canst,\nlað leodsceaða, hu þu lifian scealt."\nða to Euan god yrringa spræc:\n"Wend þe from wynne! þu scealt wæpnedmen\nwesan on gewealde, mid weres egsan\nhearde genearwad, hean þrowian\nþinra dæda gedwild, deaðes bidan,\nand þurh wop and heaf on woruld cennan\nþurh sar micel sunu and dohtor."\nAbead eac Adame ece drihten,\nlifes leohtfruma, lað ærende:\n"þu scealt oðerne eðel secean,\nwynleasran wic, and on wræc hweorfan\nnacod niedwædla, neorxnawanges\ndugeðum bedæled; þe is gedal witod\nlices and sawle. Hwæt, þu laðlice\nwrohte onstealdest; forþon þu winnan scealt\nand on eorðan þe þine andlifne\nselfa geræcan, wegan swatig hleor,\nþinne hlaf etan, þenden þu her leofast,\noðþæt þe to heortan hearde gripeð\nadl unliðe þe þu on æple ær\nselfa forswulge; forþon þu sweltan scealt."\nHwæt, we nu gehyrað hwær us hearmstafas\nwraðe onwocan and woruldyrmðo.\nHie þa wuldres weard wædum gyrede,\nscyppend usser; het heora sceome þeccan\nfrea frumhrægle; het hie from hweorfan\nneorxnawange on nearore lif.\nHim on laste beleac liðsa and wynna\nhihtfulne ham halig engel\nbe frean hæse fyrene sweorde;\nne mæg þær inwitfull ænig geferan\nwomscyldig mon, ac se weard hafað\nmiht and strengðo, se þæt mære lif\ndugeðum deore drihtne healdeð.\nNo hwæðre ælmihtig ealra wolde\nAdame and Euan arna ofteon,\nfæder æt frymðe, þeah þe hie him from swice,\nac he him to frofre let hwæðere forð wesan\nhyrstedne hrof halgum tunglum\nand him grundwelan ginne sealde;\nhet þam sinhiwum sæs and eorðan\ntuddorteondra teohha gehwilcre\nto woruldnytte wæstmas fedan.\nGesæton þa æfter synne sorgfulre land,\neard and eðyl unspedigran\nfremena gehwilcre þonne se frumstol wæs\nþe hie æfter dæde of adrifen wurdon.\nOngunnon hie þa be godes hæse\nbearn astrienan, swa him metod bebead.\nAdames and Euan aforan wæron\nfreolicu twa frumbearn cenned,\nCain and Abel. Us cyðað bec,\nhu þa dædfruman dugeþa stryndon,\nwelan and wiste, willgebroðor.\nOðer his to eorðan elnes tilode,\nse wæs ærboren; oðer æhte heold\nfæder on fultum, oðþæt forð gewat\ndægrimes worn. Hie þa drihtne lac\nbegen brohton. Brego engla beseah\non Abeles gield eagum sinum,\ncyning eallwihta, Caines ne wolde\ntiber sceawian. þæt wæs torn were\nhefig æt heortan. Hygewælm asteah\nbeorne on breostum, blatende nið,\nyrre for æfstum. He þa unræden\nfolmum gefremede, freomæg ofsloh,\nbroðor sinne, and his blod ageat,\nCain Abeles. Cwealmdreore swealh\nþæs middangeard, monnes swate.\næfter wælswenge wea wæs aræred,\ntregena tuddor. Of ðam twige siððan\nludon laðwende leng swa swiðor\nreðe wæstme. Ræhton wide\ngeond werþeoda wrohtes telgan,\nhrinon hearmtanas hearde and sare\ndrihta bearnum, (doð gieta swa),\nof þam brad blado bealwa gehwilces\nsprytan ongunnon. We þæt spell magon,\nwælgrimme wyrd, wope cwiðan,\nnales holunge; ac us hearde sceod\nfreolecu fæmne þurh forman gylt\neorðbuende, siððan Adam wearð\nof godes muðe gaste eacen.\nða worde frægn wuldres aldor\nCain, hwær Abel eorðan wære.\nHim ða se cystleasa cwealmes wyrhta\nædre æfter þon andswarode:\n"Ne can ic Abeles or ne fore,\nhleomæges sið, ne ic hyrde wæs\nbroðer mines." Him þa brego engla,\ngodspedig gast gean þingade:\n"Hwæt, befealdest þu folmum þinum\nwraðum on wælbedd wærfæstne rinc,\nbroðor þinne, and his blod to me\ncleopað and cigeð. þu þæs cwealmes scealt\nwite winnan and on wræc hweorfan,\nawyrged to widan aldre. Ne seleð þe wæstmas eorðe\nwlitige to woruldnytte, ac heo wældreore swealh\nhalge of handum þinum; forþon heo þe hroðra oftihð,\nglæmes grene folde. þu scealt geomor hweorfan,\narleas of earde þinum, swa þu Abele wurde\nto feorhbanan; forþon þu flema scealt\nwidlast wrecan, winemagum lað."\nHim þa ædre Cain andswarode:\n"Ne þearf ic ænigre are wenan\non woruldrice, ac ic forworht hæbbe,\nheofona heahcyning, hyldo þine,\nlufan and freode; forþon ic lastas sceal\nwean on wenum wide lecgan,\nhwonne me gemitte manscyldigne,\nse me feor oððe neah fæhðe gemonige,\nbroðorcwealmes. Ic his blod ageat,\ndreor on eorðan. þu to dæge þissum\nademest me fram duguðe and adrifest from\nearde minum. Me to aldorbanan\nweorðeð wraðra sum. Ic awyrged sceal,\nþeoden, of gesyhðe þinre hweorfan."\nHim þa selfa oncwæð sigora drihten:\n"Ne þearft ðu þe ondrædan deaðes brogan,\nfeorhcwealm nu giet, þeah þu from scyle\nfreomagum feor fah gewitan.\nGif þe monna hwelc mundum sinum\naldre beneoteð, hine on cymeð\næfter þære synne seofonfeald wracu,\nwite æfter weorce." Hine waldend on,\ntirfæst metod, tacen sette,\nfreoðobeacen frea, þy læs hine feonda hwilc\nmid guðþræce gretan dorste\nfeorran oððe nean. Heht þa from hweorfan\nmeder and magum manscyldigne,\ncnosle sinum. Him þa Cain gewat\ngongan geomormod gode of gesyhðe,\nwineleas wrecca, and him þa wic geceas\neastlandum on, eðelstowe\nfædergeardum feor, þær him freolecu mæg,\nides æfter æðelum eaforan fedde.\nSe æresta wæs Enos haten,\nfrumbearn Caines. Siððan fæsten ongon\nmid þam cneomagum ceastre timbran;\nþæt wæs under wolcnum weallfæstenna\nærest ealra þara þe æðelingas,\nsweordberende, settan heton.\nþanon his eaforan ærest wocan,\nbearn from bryde, on þam burhstede.\nSe yldesta wæs Iared haten,\nsunu Enoses. Siððan wocan,\nþa þæs cynnes cneowrim icton,\nmægburg Caines. Malalehel wæs\næfter Iarede yrfes hyrde\nfæder on laste, oðþæt he forð gewat.\nSiððan Mathusal magum dælde,\nbearn æfter bearne broðrum sinum\næðelinga gestreon, oðþæt aldorgedal\nfrod fyrndagum fremman sceolde,\nlif oflætan. Lameh onfeng\næfter fæder dæge fletgestealdum,\nbotlgestreonum. Him bryda twa,\nidesa on eðle eaforan feddon,\nAda and Sella; þara anum wæs\nIabal noma, se þurh gleawne geþanc\nherbuendra hearpan ærest\nhandum sinum hlyn awehte,\nswinsigende sweg, sunu Lamehes.\nSwylce on ðære mægðe maga wæs haten\non þa ilcan tid Tubalcain,\nse þurh snytro sped smiðcræftega wæs,\nand þurh modes gemynd monna ærest,\nsunu Lamehes, sulhgeweorces\nfruma wæs ofer foldan, siððan folca bearn\næres cuðon and isernes,\nburhsittende, brucan wide.\nþa his wifum twæm wordum sægde\nLameh seolfa, leofum gebeddum,\nAdan and Sellan unarlic spel:\n"Ic on morðor ofsloh minra sumne\nhyldemaga; honda gewemde\non Caines cwealme mine,\nfylde mid folmum fæder Enoses,\nordbanan Abeles, eorðan sealde\nwældreor weres. Wat ic gearwe\nþæt þam lichryre on last cymeð\nsoðcyninges seofonfeald wracu,\nmicel æfter mane. Min sceal swiðor\nmid grimme gryre golden wurðan\nfyll and feorhcwealm, þonne ic forð scio."\nþa wearð Adame on Abeles gyld\neafora on eðle oþer feded,\nsoðfæst sunu, þam wæs Seth noma.\nSe wæs eadig and his yldrum ðah\nfreolic to frofre, fæder and meder,\nAdames and Euan, wæs Abeles gield\non woruldrice. þa word acwæð\nord moncynnes: "Me ece sunu\nsealde selfa sigora waldend,\nlifes aldor on leofes stæl,\nþæs þe Cain ofsloh, and me cearsorge\nmid þys magotimbre of mode asceaf\nþeoden usser. Him þæs þanc sie!"\nAdam hæfde, þa he eft ongan\nhim to eðelstæfe oðres strienan\nbearnes be bryde, beorn ellenrof,\nXXX and C þisses lifes,\nwintra on worulde. Us gewritu secgað\nþæt her eahtahund iecte siððan\nmægðum and mæcgum mægburg sine\nAdam on eorðan; ealra hæfde\nand XXX eac, þa he þas woruld\nþurh gastgedal ofgyfan sceolde.\nHim on laste Seth leod weardode,\neafora æfter yldrum; eþelstol heold\nand wif begeat. Wintra hæfde\nfif and hundteontig þa he furðum ongan\nhis mægburge men geicean\nsunum and dohtrum. Sethes eafora\nse yldesta wæs Enos haten;\nse nemde god niðþa bearna\nærest ealra, siððan Adam stop\non grene græs gaste geweorðad.\nSeth wæs gesælig; siððan strynde\nseofon winter her suna and dohtra\nond eahtahund. Ealra hæfde\nXII and nigonhund, þa seo tid gewearð\nþæt he friðgedal fremman sceolde.\nHim æfter heold, þa he of worulde gewat,\nEnos yrfe, siððan eorðe swealh\nsædberendes Sethes lice.\nHe wæs leof gode and lifde her\nwintra hundnigontig ær he be wife her\nþurh gebedscipe bearn astrynde;\nhim þa cenned wearð Cainan ærest\neafora on eðle. Siððan eahtahund\nand fiftyno on friðo drihtnes\ngleawferhð hæleð geogoðe strynde,\nsuna and dohtra; swealt, þa he hæfde,\nfrod fyrnwita, V and nigonhund.\nþære cneorisse wæs Cainan siððan\næfter Enose aldordema,\nweard and wisa. Wintra hæfde\nefne hundseofontig ær him sunu woce.\nþa wearð on eðle eafora feded,\nmago Cainanes, Malalehel wæs haten.\nSiððan eahtahund æðelinga rim\nand feowertig eac feorum geicte\nEnoses sunu. Ealra nigonhund\nwintra hæfde þa he woruld ofgeaf\nand tyne eac, þa his tiddæge\nunder rodera rum rim wæs gefylled.\nHim on laste heold land and yrfe\nMalalehel siððan missera worn.\nSe frumgara fif and sixtig\nwintra hæfde þa he be wife ongann\nbearna strynan. Him bryd sunu\nmeowle to monnum brohte. Se maga wæs\non his mægðe, mine gefræge,\nguma on geogoðe, Iared haten.\nLifde siððan and lissa breac\nMalalehel lange, mondreama her,\nworuldgestreona. Wintra hæfde\nfif and hundnigontig, þa he forð gewat,\nand eahtahund; eaforan læfde\nland and leodweard. Longe siððan\nGeared gumum gold brittade.\nSe eorl wæs æðele, æfæst hæleð,\nand se frumgar his freomagum leof.\nFif and hundteontig on fyore lifde\nwintra gebidenra on woruldrice\nand syxtig eac þa seo sæl gewearð\nþæt his wif sunu on woruld brohte;\nse eafora wæs Enoc haten,\nfreolic frumbearn. Fæder her þa gyt\nhis cynnes forð cneorim icte,\neaforan eahtahund; ealra hæfde\nV and syxtig, þa he forð gewat,\nand nigonhund eac nihtgerimes,\nwine frod wintres, þa he þas woruld ofgeaf\nond Geared þa gleawum læfde\nland and leodweard, leofum rince.\nEnoch siððan ealdordom ahof,\nfreoðosped folces wisa, nalles feallan let\ndom and drihtscipe,\nþenden he hyrde wæs heafodmaga.\nBreac blæddaga, bearna strynde\nþreohund wintra. Him wæs þeoden hold,\nrodera waldend. Se rinc heonon\non lichoman lisse sohte,\ndrihtnes duguðe, nales deaðe swealt\nmiddangeardes, swa her men doþ,\ngeonge and ealde, þonne him god heora\næhta and ætwist eorðan gestreona\non genimeð and heora aldor somed,\nac he cwic gewat mid cyning engla\nof þyssum lænan life feran\non þam gearwum þe his gast onfeng\nær hine to monnum modor brohte.\nHe þam yldestan eaforan læfde\nfolc, frumbearne; V and syxtig\nwintra hæfde þa he woruld ofgeaf,\nand eac III hund. þrage siððan\nMathusal heold maga yrfe,\nse on lichoman lengest þissa\nworulddreama breac. Worn gestrynde\nær his swyltdæge suna and dohtra;\nhæfde frod hæle, þa he from sceolde\nniþþum hweorfan, nigonhund wintra\nand hundseofontig to. Sunu æfter heold,\nLamech leodgeard, lange siððan\nworuld bryttade. Wintra hæfde\ntwa and hundteontig þa seo tid gewearð\nþæt se eorl ongan æðele cennan,\nsunu and dohtor. Siððan lifde\nfif and hundnigontig, frea moniges breac\nwintra under wolcnum, werodes aldor,\nand V hund eac; heold þæt folc teala,\nbearna strynde, him byras wocan,\neaforan and idesa. He þone yldestan\nNoe nemde, se niððum ær\nland bryttade siððan Lamech gewat.\nHæfde æðelinga aldorwisa\nV hund wintra þa he furðum ongan\nbearna strynan, þæs þe bec cweðaþ.\nSem wæs haten sunu Noes,\nse yldesta, oðer Cham,\nþridda Iafeth. þeoda tymdon\nrume under roderum, rim miclade\nmonna mægðe geond middangeard\nsunum and dohtrum. ða giet wæs Sethes cynn,\nleofes leodfruman on lufan swiðe\ndrihtne dyre and domeadig,\noðþæt bearn godes bryda ongunnon\non Caines cynne secan,\nwergum folce, and him þær wif curon\nofer metodes est monna eaforan,\nscyldfulra mægð scyne and fægere.\nþa reordade rodora waldend\nwrað moncynne and þa worde cwæð:\n"Ne syndon me on ferhðe freo from gewitene\ncneorisn Caines, ac me þæt cynn hafað\nsare abolgen. Nu me Sethes bearn\ntorn niwiað and him to nimað\nmægeð to gemæccum minra feonda;\nþær wifa wlite onwod grome,\nidesa ansien, and ece feond\nfolcdriht wera, þa ær on friðe wæron."\nSiððan hundtwelftig geteled rime\nwintra on worulde wræce bisgodon\nfæge þeoda, hwonne frea wolde\non wærlogan wite settan\nand on deað slean dædum scyldige\ngigantmæcgas, gode unleofe,\nmicle mansceaðan, metode laðe.\nþa geseah selfa sigoro waldend\nhwæt wæs monna manes on eorðan\nand þæt hie wæron womma ðriste,\ninwitfulle. He þæt unfægere\nwera cneorissum gewrecan þohte,\nforgripan gumcynne grimme and sare,\nheardum mihtum. Hreaw hine swiðe\nþæt he folcmægþa fruman aweahte,\næðelinga ord, þa he Adam sceop,\ncwæð þæt he wolde for wera synnum\neall aæðan þæt on eorðan wæs,\nforleosan lica gehwilc þara þe lifes gast\nfæðmum þeahte. Eall þæt frea wolde\non ðære toweardan tide acwellan\nþe þa nealæhte niðða bearnum.\nNoe wæs god, nergende leof,\nswiðe gesælig, sunu Lameches,\ndomfæst and gedefe. Drihten wiste\nþæt þæs æðelinges ellen dohte\nbreostgehygdum; forðon him brego sægde,\nhalig æt hleoðre, helm allwihta,\nhwæt he fah werum fremman wolde;\ngeseah unrihte eorðan fulle,\nside sælwongas synnum gehladene,\nwidlum gewemde. þa waldend spræc,\nnergend usser, and to Noe cwæð:\n"Ic wille mid flode folc acwellan\nand cynna gehwilc cucra wuhta,\nþara þe lyft and flod lædað and fedað,\nfeoh and fuglas. þu scealt frið habban\nmid sunum þinum, ðonne sweart wæter,\nwonne wælstreamas werodum swelgað,\nsceaðum scyldfullum. Ongyn þe scip wyrcan,\nmerehus micel. On þam þu monegum scealt\nreste geryman, and rihte setl\nælcum æfter agenum eorðan tudre.\nGescype scylfan on scipes bosme.\nþu þæt fær gewyrc fiftiges wid,\nðrittiges heah and þreohund lang\nelngemeta, and wið yða gewyrc\ngefeg fæste. þær sceal fæsl wesan\ncwiclifigendra cynna gehwilces\non þæt wudufæsten wocor gelæded\neorðan tudres; earc sceal þy mare."\nNoe fremede swa hine nergend heht,\nhyrde þam halgan heofoncyninge,\nongan ofostlice þæt hof wyrcan,\nmicle merecieste. Magum sægde\nþæt wæs þrealic þing þeodum toweard,\nreðe wite. Hie ne rohton þæs!\nGeseah þa ymb wintra worn wærfæst metod\ngeofonhusa mæst gearo hlifigean,\ninnan and utan eorðan lime\ngefæstnod wið flode, fær Noes,\nþy selestan. þæt is syndrig cynn;\nsymle bið þy heardra þe hit hreoh wæter,\nswearte sæstreamas swiðor beatað.\nða to Noe cwæð nergend usser:\n"Ic þe þæs mine, monna leofost,\nwære gesylle, þæt þu weg nimest\nand feora fæsl þe þu ferian scealt\ngeond deop wæter dægrimes worn\non lides bosme. Læd, swa ic þe hate,\nunder earce bord eaforan þine,\nfrumgaran þry, and eower feower wif.\nOnd þu seofone genim on þæt sundreced\ntudra gehwilces geteled rimes,\nþara þe to mete mannum lifige,\nand þara oðerra ælces twa.\nSwilce þu of eallum eorðan wæstmum\nwiste under wægbord werodum gelæde,\nþam þe mid sceolon mereflod nesan.\nFed freolice feora wocre\noð ic þære lafe lagosiða eft\nreorde under roderum ryman wille.\nGewit þu nu mid hiwum on þæt hof gangan,\ngasta werode. Ic þe godne wat,\nfæsthydigne; þu eart freoðo wyrðe,\nara mid eaforum. Ic on andwlitan\nnu ofor seofon niht sigan læte\nwællregn ufan widre eorðan.\nFeowertig daga fæhðe ic wille\non weras stælan and mid wægþreate\næhta and agend eall acwellan\nþa beutan beoð earce bordum\nþonne sweart racu stigan onginneð."\nHim þa Noe gewat, swa hine nergend het,\nunder earce bord eaforan lædan,\nweras on wægþæl and heora wif somed;\nand eall þæt to fæsle frea ælmihtig\nhabban wolde under hrof gefor\nto heora ætgifan, swa him ælmihtig\nweroda drihten þurh his word abead.\nHim on hoh beleac heofonrices weard\nmerehuses muð mundum sinum,\nsigora waldend, and segnade\nearce innan agenum spedum\nnergend usser. Noe hæfde,\nsunu Lameches, syxhund wintra\nþa he mid bearnum under bord gestah,\ngleaw mid geogoðe, be godes hæse,\ndugeðum dyrum. Drihten sende\nregn from roderum and eac rume let\nwilleburnan on woruld þringan\nof ædra gehwære, egorstreamas\nswearte swogan. Sæs up stigon\nofer stæðweallas. Strang wæs and reðe\nse ðe wætrum weold; wreah and þeahte\nmanfæhðu bearn middangeardes\nwonnan wæge, wera eðelland;\nhof hergode, hygeteonan wræc\nmetod on monnum. Mere swiðe grap\non fæge folc feowertig daga,\nnihta oðer swilc. Nið wæs reðe,\nwællgrim werum; wuldorcyninges\nyða wræcon arleasra feorh\nof flæschoman. Flod ealle wreah,\nhreoh under heofonum hea beorgas\ngeond sidne grund and on sund ahof\nearce from eorðan and þa æðelo mid,\nþa segnade selfa drihten,\nscyppend usser, þa he þæt scip beleac.\nSiððan wide rad wolcnum under\nofer holmes hrincg hof seleste,\nfor mid fearme. Fære ne moston\nwægliðendum wætres brogan\nhæste hrinon, ac hie halig god\nferede and nerede. Fiftena stod\ndeop ofer dunum se drenceflod\nmonnes elna; þæt is mæro wyrd!\nþa se egorhere eorðan tuddor\neall acwealde, buton þæt earce bord\nheold heofona frea, þa hine halig god\nece upp forlet edmodne flod\nstreamum stigan, stiðferhð cyning.\nþa gemunde god mereliðende,\nsigora waldend sunu Lameches\nand ealle þa wocre þe he wið wætre beleac,\nlifes leohtfruma, on lides bosme.\nGelædde þa wigend weroda drihten\nworde ofer widland. Willflod ongan\nlytligan eft. Lago ebbade,\nsweart under swegle. Hæfde soð metod\neaforum egstream eft gecyrred,\ntorhtne ryne, regn gestilled.\nFor famig scip L and C\nnihta under roderum, siððan nægledbord,\nfær seleste, flod up ahof,\noðþæt rimgetæl reðre þrage\ndaga forð gewat. ða on dunum gesæt\nheah mid hlæste holmærna mæst,\nearc Noes, þe Armenia\nhatene syndon. þær se halga bad,\nsunu Lameches, soðra gehata\nlange þrage, hwonne him lifes weard\nfrea ælmihtig frecenra siða\nreste ageafe, þæra he rume dreah\nþa hine on sunde geond sidne grund\nwonne yða wide bæron.\nHolm wæs heononweard; hæleð langode,\nwægliðende, swilce wif heora,\nhwonne hie of nearwe ofer nægledbord\nofer streamstaðe stæppan mosten\nand of enge ut æhta lædan.\nþa fandode forðweard scipes,\nhwæðer sincende sæflod þa gyt\nwære under wolcnum. Let þa ymb worn daga\nþæs þe heah hlioðo horde onfengon\nand æðelum eac eorðan tudres\nsunu Lameches sweartne fleogan\nhrefn ofer heahflod of huse ut.\nNoe tealde þæt\nCosa pensano gli utenti di The Complete Corpus of Anglo-Saxon Poetry


modern wall candle holders – colcatours.info\nmodern wall candle holders antique wall candle holders candle sconces for the wall wall candle sconces sconces contemporary wall candle modern wall candle sconces uk.\nmodern wall candle holders wall candle sconces large wall candle holders sconce modern wall candle sconces large modern intended for large modern candle wrought iron candle wall modern wall sconce can.\nmodern wall candle holders large candle wall sconces modern wall candle sconces wall candle sconces with glass wall candle sconces modern art candle holder wall sconce.\nmodern wall candle holders modern wall candle holders best sconce wall candle sconces modern wood wall lamp bedroom bedside wooden modern wall candle holders modern wall candle holders uk.\nmodern wall candle holders sconces wall sconces modern wall candle holder modern farmhouse candle wall sconces.\nmodern wall candle holders modern ll candle sconces sconce hanging holders mid century modern black candle wall sconces.\nmodern wall candle holders modern wall candle sconces modern wall sconces contemporary wall candle sconces modern candle wall sconce inside modern art candle holder wall sconce.\nmodern wall candle holders modern wall candle holders modern wall candle holders beautiful rustic wall candle holders modern wall sconce candle holder modern wall candle sconces modern wall mounted ca.\nmodern wall candle holders modern wall candle sconces wall candle sconces mid century modern candle wall sconces modern wall candle sconces.\nmodern wall candle holders modern wall candle holders candle sconces for the wall glass wall candle sconce candle sconces candle modern wall candle holders modern wall candle sconces.\nmodern wall candle holders interesting glass wall sconce candle holder how to decorate a wall candle sconce modern wall sconces modern farmhouse candle wall sconces.\nmodern wall candle holders modern wall candle holders teak pewter 5 holder sconce danish rotating arms sconces modern candle wall sconces canada.\nmodern wall candle holders modern wall candle holders candle holder wall decor modern wall candle holders wall sconce ideas breathtaking modern wall candle sconces uk.\nmodern wall candle holders contemporary candle holders modern candle sconces sconce best contemporary candle holders ideas modern wall candle holders modern candle wall sconces canada.\nmodern wall candle holders cheerful modern wall candle holders wall candle holders modern wall candle holders lovely plug in modern art candle holder wall sconce.\nmodern wall candle holders special modern wall candle holders modern wall sconces modern wall candle holders wall sconces candle modern wall candle sconces uk.\nmodern wall candle holders modern wall candle holders sconces contemporary candle sconces fantastic bronze wall candle sconces decorating ideas gallery modern wall candle sconces uk.\nmodern wall candle holders wall mount candle holder medium size of wall candle holders wood wall mounted candle holders cheap modern art candle holder wall sconce.\nmodern wall candle holders candle wall decor modern wall candle holders wall candle holders wall candle holders western wall candle modern farmhouse candle wall sconces.\nmodern wall candle holders wall mount candle holder wall candle lanterns wall mounted candle sconce modern wall mounted candle holder mid century modern candle wall sconces.\nmodern wall candle holders best my candle holder obsession images on modern wall candle holder modern silver wall candle holders.\nmodern wall candle holders wrought iron candle holders beautiful decoration for the walls in every home style modern wall mounted candle holders.\nmodern wall candle holders candle wall sconces for living room modern style wall sconces contemporary candle wall sconces modern wall mounted candle holders.\nmodern wall candle holders modern wall candle holders lamp metal votive contemporary candles and red sconces gold hanging wrought iron modern wall sconce candle holder.\nmodern wall candle holders modern wall le sconces holders best ideas on modern wall le holders modern wall sconce candle holder.\nmodern wall candle holders modern candle wall sconces modern wall candle holders it contemporary candle wall sconces modern wall candle modern wall sconce candle holder.\nmodern wall candle holders modern wall candle holders wall candle sconces modern contemporary candle wall sconces wall decoration ideas modern wall candle sconces modern farmhouse candle wall sconces.\nmodern wall candle holders large candle sconces modern wall candle sconces sconce modern wall candle sconces large modern modern candle wall sconces contemporary large hurricane modern wall mounted ca.\nmodern wall candle holders full size of wall wall candle sconces modern wall candle sconces modern best modern candle wall sconces canada.\nmodern wall candle holders wall candle sconces with glass wall candle sconces light modern wall sconces exterior wall sconce glass modern wall sconce candle holder.\nmodern wall candle holders modern wall candle holders mounted sconces black can modern farmhouse candle wall sconces.\nmodern wall candle holders wall sconce ideas modern steel and glass polished a modern wall sconce candle holder modern wall sconce candle holder.\nmodern wall candle holders modern wall candle holders beautiful best ideas about candle wall sconces on modern wall candle sconces uk.\nmodern wall candle holders contemporary wall sconces wall sconces contemporary wall light by candle wall sconce contemporary circles contemporary wall modern art candle holder wall sconce.\nmodern wall candle holders cheap modern wall sconce candle holder find modern wall modern art candle holder wall sconce.\nmodern wall candle holders modern wall candle holder holders sconces modern wall candle holders uk.\nmodern wall candle holders modern wall candle holders gallery of candle sconces modern wall candle sconces.\nmodern wall candle holders wall candle holders gold wall candle holders wall sconce candle holders lg contemporary gold glass wall modern wall candle sconces.\nmodern wall candle holders modern wall candle holders modern wall candle holders image of wall sconce candle modern wall candle modern wall candle holders modern wall mounted candle holders.\nmodern wall candle holders fabulous decorative wall sconces modern candle modern wall candle holders stunning candle holder wall sconces decorative modern wall sconce candle holder.\nmodern wall candle holders wall candle holders modern wall candle holders modern wall candle holders ed modern wall candle holders modern art candle holder wall sconce.\nmodern wall candle holders image of modern wall candle holder modern wall candle sconces uk.\nmodern wall candle holders modern candle sconces modern candle sconce modern wall candle sconces contemporary wall candle sconces home design modern wall sconce candle holder.\nmodern wall candle holders mid century modern wall sconce candle holders modern black candle wall sconces.


Ieoþwel se Andfeax - Wikipǣdia, sēo frēo wīsdōmbōc\nIeoþwel se Andfeax\nIeoþwel þæs binama wæs 'se Andfeaxa' wæs Snāwdūnes Cyning in þǣm ǣrrorum tēoðan gearhunde.\nIeoþwel wæs Anarades sunu and in þǣm Wyliscan gereorde is his nama Idwal ab Anarawd. He wæs of þǣm Aberffraw Hūs and his foregenga in swlycum cynedōme wæs his fæder Anarawd Rodri sunu. Willelm of Mealdelmesbyrig sæd þe man his hāt "Bretta Cyning" swa swa his fæder.\nOn his fæder dēað in 916 fang Ieoþwel to rīce. In 918 gerad Ēadweard Cyning þa burg æt Tameworþige, and him cierde to eall se þeodscype on Myrcna lande þe Æþelflæde ær underþeoded wæs; and þa cyningas on Norþwealum, Howel, and Cledauc, and Ieoþwel, and eall Norþweallcyn hine sohton him to hlaforde.\nÐan fang Æþelstan to rīce in 924 swār Ieoþwel āþ to Æþelstan Engla Cyning, and æfterweard cwōm Ieoþwel to Æðelstanes hired in 927, 928, and 937. In 927 sealde Ieoþwel his hand to bōcum and he brōhtede his fyrd mid Huwel of Deheubarth and Morgan ab Owain of Went wiþ Uwen Dyfnwaling Stræcledwala Cyning in þǣm ilcan geare.\nFram "https://ang.wikipedia.org/w/index.php?title=Ieoþwel_se_Andfeax&oldid=188590" begeten\nLast edited on 23 Eastermonað 2017, at 16:16\nMan niwanost wende þisne tramet on þære 16:16 tide þæs 23 Eastermonað 2017.


Cipros - Howling Pixel\nCipros (Crēacisc: Κύπρος, Turcisc: Kıbrıs is īegþēod in þǣm ēasternan Ƿendelsǣ, 70 mīlena (113 kilometra) sūþ Turclandes and ymbe 74.56 mīlena (120 km) ƿest þæs Syriscan sǣriman.\nCipros sēo ieg is bedælede in þreo. Þæt Cipros Lēodþing is selfƿealdend rīce. Acrotiri and Ðecelia ne sind ne dæl þæs rīces ac sind Bryttisc fyrdƿic. Se norþdæl and ēastdæl þǣs īeglandes is be Turciscum herige besettedon to arærenne þæt Turcisce Leodðing Norðerne Cipros.\nAnstefn: Ὕμνος εἰς τὴν Ἐλευθερίαν\n24.996 mln USD\n28,888 mln USD\n↑ Cyprus. CIA. Begieten on 15 January 2016.\n↑ 2.0 2.1 Report for Selected Countries and Subjects. World Economic Outlook Database, October 2018. International Monetary Fund (12 October 2018). Begieten on 27 April 2017.\n11 Solmōnaþ is se 42a dæg þæs gēares in þǣre Gregoriscan gerīmbēc. Heonan sind 323 belīfendra daga (324 in hlīepgēarum).\nAcrotiri and Ðecelia\nÞa Acrotiri and Ðecelia Dryhtendom Fyrdƿic Eadras sind tƿegen Bryttiscgeƿealdenede eadras on Cipros ieg. Hie sind hereƿic þæs Geanlæhtan Cynerices. Bryten ofheoldon þas ƿic æfter Cipros ƿæs elfdēmend. Þæt Geanlæhtan Cynerices heold þa ƿic for hierum stede in Ƿendelsæ.\nTo ƿic sind; Akrotiri mid Episkopi Garrison, is þæt Ƿesterne Dryhtendom Fyrdƿic Eador and Ðecelia (Crecisc: Δεκέλεια; Turcisc: Dikelya, mid Ayios Nikolaos, is þæt Easterne Dryhtendom Fyrdƿic Eador.\nCoper is blōmlic dāg oft gefunden in eorðe. Oft secgþ man ēac ār hƿǣðre for clǣnum coper oððe his gemange mid oðrum andtimbrum, to bysene mid tine oððe mid speltre.\nCoper is gesceaft, þǣre tācen is Cu (sē is fram Lǣden cuprum) and þǣre motige rīm is 29.\nIn geardagum cƿōm micel coper of Cipros (þǣr sind giet ōre) and forþǣm hycgþ man þe copres nama cymþ of Ciprose þǣm īeglande (oððe ðe Cipros hǣfð his naman of copre).\nIn þǣre eahtienoþum gearhundrede begann sē Cynelica Sciphere his scipa botm mid copre to belecgenne: on Brettum ƿæron coperoras on Glamorgane and on Temerdene mǣste and ƿelig ƿæron hiera byrig hƿilum abād þā oras.\nCreto (Crēacisc: Κρήτη is īeg on Crēcum and þæs sǣeardiendan folces mǣste īegland be bredðe and menscipe. Ƿendelsǣs īega is Creto and on ðæm sǣ his mǣste æfter Sicilie, Sardinie, Cipros and Corsican. In brime līð Creto æt þæs Egiscan Sǣs sūðernum ecge. Nān īegland līð be sūðen hie oð Ǣgyptes rīm.\nCreto hæfþ micel dæl þæs Crēciscan ƿelignesse and hæfþ his sundor ƿisan in scopcræfte and leodscipe.\nIn geardagum ƿæs Creto Minoaisces folces eard, þā libbedon ymbe 2700–1420 Beforan Cristes cyme, ār cƿōm oðer burgbūend ðēod on Europan.\nSēo Crēacisce sprǣc (ελληνικά, IPA: [e̞liniˈka] oþþe ελληνική γλώσσα, IPA: [e̞liniˈkʲi ˈɣlo̞sa]) is Indisc-Europisc sprǣc, mid ēðele in þǣm Balcaniscan healfīeglande, sēo sprǣc þāra Crēca. Hēo biþ dǣl selfstandenes tƿiges beinnan Indisc-Europisce. Hēo hæfþ þā lengeste geƿritene stǣre ǣnigre Indisc-Europiscan sprǣce, þe spennþ 34 ielda geƿritenra gemununga. In ealdicum hīƿe is þēos sēo sprǣc ǣrlices Fruman Crēaciscan Bōccræftes and þǣre Nīƿan Cȳþnesse þǣre crīstlican biblioþēcan. In hire gengan hīƿe is hēo sēo ambihtlice sprǣc Crēclandes and Cyprusm and gesprecen fram hūhƿega 20 millionena lēoda. Hire geƿritene hīƿe brȳcþ þā Crēacisce Stæfrǣƿan.\nSēo Europisce Gesamnung is samnung 27 rīca on Europan, þā sind:\nUngerlandIn 2016 gerēden Bretƿare be folccēosunge ðe hiera rice, ðæt Geānede Cynerīce, ƿolde sundrian of þisse Gesamnunge on 29 Hrēþmōnaþ 2019.\nFicgīege sind īeglandrīce þæs sūþernan Sericus Gārsecges. 322 īega sind in þǣm īegflocce, þǣrof 106 habbað būendas, ac þǣr sind ēac 522 stānas and lytela īege. Þā tƿā miclan īegland, Micel Ficgīeg and Vanua Levu, habbað ætgædre 87 dǣla of ǣlcum 100 manna þæs rīces.\nǷebbnamena tægl (se hat ēac TLD) se hēasta hād in þæm namahāde þæs Genettes sōcnamaendebyrdnesse. Þā hēafodsōcnaman sind gesetted in þæm mōrgyrdle þæs namastedes. For eallum sōcum in niðrum hādum is þes ƿebbnamena tægl se endedæl þæs sōcnaman. To bysne, in þæm sōcnaman www.example.com, se ƿebbnamena tægl is com.\nEall rīcum þisses geond middangeard and manig lǣsse landscipas habbaþ hiera agan ƿebbnamena tæglas, to bysene .au for Australieþēode and .uk for Brettum.\nSēo Internet Corporation for Assigned Names and Numbers (ICANN) ricsode ofer þissum endebyrdnesse.


9:1 Ða sæde he heom. soðlice ic segge eow þt sume synd her wuniende. þe deað ne on-berieð ær hyo ge-seon godes rice on mægene cuman.\n9:2 Note: Assumpsit iesus petrum & iacobum & iohannem seorsum in montem excelsum. et transfiguratus est ante illos. R. Þa æfter six dagen nam se hælend petrum & Iacobum & Iohannem & lædde hyo selfe on-sundren on summe heahne munt & warð be-foren heom ofer-eawed.\n9:3 & his reaf wurðen glitiniende swa hwite swa snaw. swa nan fullere ofer eorðen ne maig swa hwite don.\n9:4 Ða atewde heom helias mid moyse & to hym spæcen.\n9:5 Þa andswerede petrus hym. & cwæð. Lareow god is þt we her beon. & uten wercen her þreo eardung-stowe. þe ane. & moyse ane. & helie ane.\n9:6 Soðlice he nyste hwæt he cwæð. he wæs afered mid eige.\n9:7 & syo lift hyo ofer-scadewede. & stefen com of þare lifte. & cwæð. þes is min leofeste sune ge-hereð hine.\n9:8 And sone þa hyo ge-seagen hine. nænne hyo mid hym ne ge-seagen buten þanne hælend selfne mid heom.\n9:9 & þa hyo of þam munte astigen he bæd heom þæt hyo nanen ne saigden þa þing þe hyo ge-seagen. buten þanne mannes sune of deaðe arise.\n9:10 Hyo þa þt word ge-heolden be-twuxe heom. & smeagden hwæt þt wære þanne he of deaðe arise.\n9:11 And hyo hine axoden þa; hwæt segged farisei & þa bokeres þæt ge-byrað ærest helias cume.\n9:12 Ða saigde he heom andsweriende. Helias ealle þing edniwieð þanne he cymð. Swa beo mannes sune awriten is. þt he feole þolie & sie ofer-huged.\n9:13 Ac ic segge eow þt helias com & hyo dyden hym swa hwæt swa hyo wolden. swa by hym awriten is.\n9:14 & þa he com to his leorning-cnihten. he ge-seah mycele menigeo abuton hyo & boceres mid hem spræcende.\n9:15 & sone eall folc þane hælend seonde warð aferd & forht. & hine gretende him to urnen.\n9:16 Ða axode he hyo. hwæt smeage ge be-tweox eow.\n9:17 Hym andswerede an of þare manigeo. Lareow ich brohte minne sune dumbne gast hæbbende\n9:18 se swa hwær he hine læcd forgnit hine. & toðen grist-byteð. & for-scrincð. & ic segge þinen leorning-cnihten þt hyo hine ut adrifen. & hyo ne mihten.\n9:19 Ða andswerede he him. eale un-ge-leaffulle cneorrysse swa lange swa ich mid eow beo. swa lange ich eow þolige. bringed hine to me.\n9:20 ða brohten hyo hine. & þa he hine ge-seah sone se gast hyne ge-drefde & on eorðen for-gniden fæmende he terflede.\n9:21 And þa axode he his fæder hu lange tide is sydðan hym þis ge-byrede. Ða cwæð he of child-hade\n9:22 he hine ge-lomlice on fere & on wætere. sente þt he hine for-spilde. Aagyf þt hwæt miht ge-fylst us ure ge-miltsed.\n9:23 Ða cwæð se hælend. gyf þu ge-lyfen miht ealle þing sende ge-lyfenden mihtilice.\n9:24 Ða sone remde þæs childes feder & wepende cwæð. Drihten ich ge-lyfe ge-fylst minre ungeleaffulnysse.\n9:25 And se hælend ge-seah þa to-eornenden manigeo. He be-bead þam unclænan gaste þus cweðende. Eale deafe and dumbe gast ic beode þe ga of him & ne ga þu leng on hine.\n9:26 He þa remende & hine swiðe slitende eode of him. & he wæs swilce he dead wære. Swa þt manege cwæðen soðlice he is dead.\n9:27 Ða nam se hælend his hand & hine up ahof & he aras þa.\n9:28 & þa he in-to þam huse eode. his leorning-cnihtes hine digelice axoden. hwi ne mihte we hine ut adrifen.\n9:29 Ða sæde he þis cyn ne maig of nænen men ut-gan buton þurh bede & on fæstene.\n9:30 Ða hyo þanen ferden hyo for-bugen galilëë he nolde þæt hit anig man wiste.\n9:31 Soðlice he lærde his leorning-cnihtes & saide. Soðlice mannes sune beoð ge-seald on synfullre manne hande. þt hyo hine of-slean. & of-slagen þan þridden daige he arist.\n9:32 Ða nysten hyo þt word. & hyo andredden hine axiende.\n9:33 Ða comen hyo to capharnaum. & þa hyo æt ham wæren. he axode hyo. hwæt smægde ge be weige.\n9:34 & hyo swigeden. Witodlice hyo on weige smaigden hwilc heore yldest were.\n9:35 Ða he sæt he cleopede hyo twelfe & saide heom. gyf eower hwilc wile beon formest byo se eadmodest & eower ealre þeign.\n9:36 Þa nam he ænne cnape ge-sette on heora middele. þa he hine be-clypte he saigde heom.\n9:37 Swa hwilc swa ænne of þus geraden cnapen on mine namen on-fehð. se on-fegð me. & se þe me on-fehð. he ne on-fehd me ac þane þe me sende.\n9:38 Þa andswerede iohannes & cwæð. Lareow sume we ge-seagen on þinen namen deofol-seocnysse ut adrifende. se ne fylged us. & we him for-buden.\n9:39 Ða quoth. he ne for-beode ge hym nis nan þe on minen namen magen werce & mage raðe be me yfele spræcen.\n9:40 Se þe nis agen eow se is for eow.\n9:41 Soðlice se þe sylð drenc eow calix fulne wæteres on minen namen for þan ge cristes synde. ic eow soð segge ne forleost he his mede.\n9:42 And swa hwa swa ge-drefd ænne of þisen litlingen on me ge-lefenden. betere him wære þt an cweorn-stan wære to his sweoren ge-cnyt. & wære on sæ ge-worpen.\n9:43 And gyf þin hand þe swiced ceorf hyo of. Betere þe is þæt þu wan-hælðe leofie. þanne þu twa hande hæbbe & fare to helle. & on un-cwæncedlic fyr.\n9:44 þær hire wyrm ne swellt & fer ne beoð acwenced.\n9:45 Ænd gyf þin fot swiceð þe cerf hine of. Betere þe is þæt þu halt ga on eche lyf. þanne þu hæbbe twege fet. & syo aworpen on helle un-acwencedlices fyres\n9:46 þær heora wyrm ne swelt ne fyr ne beoð adwesced.\n9:47 Gyf þin eage þe swiceð wyrp hit ut. betere þe is mid anen eage gan on godes riche þanne twa eagen hæbbende syo aworpen on helle fyr\n9:48 þær heora wyrm ne swelt. ne fer ne beoð acwenced.\n9:49 Soðlice ælc man byð mid fyre ge-sylt. & ælc offrung beoð mid sealte ge-sylt.\n9:50 God is salt & gyf þæt salt un-selt byð on þam þe hit selteð. Hæbbeð salt on eow & hæbbed sibbe be-tweoxe eow.


mid century sunburst clock – Andifitsreal.com\nPosted on May 18, 2018 July 26, 2018 by andifitsreal\nmid century sunburst clock mid century sunburst clock from 8 mid century modern starburst wall clock.\nmid century sunburst clock starburst clock mid century modern teak atomic era wall clock original hands retro atomic sunburst danish modern mid century danish modern nelson style sunburst ball wall cl.\nmid century sunburst clock vintage sunburst wall clock starburst a sunburst mid century modern sunburst wall clock.\nmid century sunburst clock vintage mid century sunburst starburst electrical wall clock mid century modern starburst wall clock.\nmid century sunburst clock mid century modern spring cleaning by on mid century danish modern nelson style sunburst ball wall clock.\nmid century sunburst clock mid century danish modern nelson style sunburst ball wall clock.\nmid century sunburst clock vintage starburst wall clock teak wood mid century sunburst snider clock mid century modern starburst wall clock.\nmid century sunburst clock vintage sunburst wall clock mid century wall clock affordable sunburst clock mid century wall clock mid century wall clocks vintage vintage mid century danish modern nelson.\nmid century sunburst clock mid century sunburst wall clock unique wedding gift steampunk wall clock bike gift for men unique wall clock industrial decor bike art infinity instruments utopia mid centur.\nmid century sunburst clock mid century sunburst teak wall clock mid century modern sunburst wall clock.\nmid century sunburst clock gleaming starburst clock by modern atomic era sunburst clock infinity instruments utopia mid century modern vintage sunburst wall clock.\nmid century sunburst clock mid century sunburst clock from 2 mid century modern sunburst wall clock.\nmid century sunburst clock reserved currently for vintage starburst clock mid century modern atomic wall clock large sunburst design mid century modern starburst wall clock.\nmid century sunburst clock mid century modern starburst wall clock.\nmid century sunburst clock awesome vintage wall clocks in our starburst clock decorations infinity instruments utopia mid century modern vintage sunburst wall clock.\nmid century sunburst clock vintage sunburst clock vintage mid century modern lux starburst sunburst wall clock vintage starburst sunburst wall clock infinity instruments utopia mid century modern vint.\nmid century sunburst clock sunburst starburst wall clock vintage mid century gold retro modern decor infinity instruments utopia mid century modern vintage sunburst wall clock.\nmid century sunburst clock mid century modern starburst atomic clock mid century modern sunburst wall clock.\nmid century sunburst clock sunburst clocks a reproduction of the original mid century sunburst clock designed by nelson starburst clocks mid century danish modern nelson style sunburst ball wall clock.\nmid century sunburst clock starburst wall clock mid century modern teak and brass fireworks atomic sunburst mod mid century modern sunburst wall clock.\nmid century sunburst clock mid century sunburst clock mid century modern starburst wall clock.\nmid century sunburst clock mid century modern vintage starburst clock by united mid century modern starburst wall clock.\nmid century sunburst clock mid century clocks wall mid century wall clock mid century clocks wall best sunburst clock ideas mid century clocks mid century danish modern nelson style sunburst ball wall.\nmid century sunburst clock modern a sunburst clock infinity instruments utopia mid century modern vintage sunburst wall clock.\nmid century sunburst clock mid century sunburst wall clock 2 mid century modern sunburst wall clock.\nmid century sunburst clock modern sunburst clock huge gold wall clock mid century modern starburst wall clock.\nmid century sunburst clock mid century atomic starburst sunburst wood and brass metal vintage home decor mid century danish modern nelson style sunburst ball wall clock.\nmid century sunburst clock mid century modern sunburst wall clock.\nmid century sunburst clock vintage wall clock starburst atomic mid century modern sunburst mid century danish modern nelson style sunburst ball wall clock.\nmid century sunburst clock mid century sunburst danish modern clock teak brass starburst mid century modern sunburst wall clock.\nmid century sunburst clock mid century clock infinity instruments utopia mid century modern vintage sunburst wall clock.\nmid century sunburst clock mid century modern starburst clock mid century modern sunburst wall clock.\nmid century sunburst clock nelson style sunburst wall clock mid century danish modern nelson style sunburst ball wall clock.\nmid century sunburst clock vintage clock mid century starburst by mid century modern sunburst wall clock.\nPrevious Post - Previous post: Peach Curtains For Living Room\nNext Post - Next post: Kitchen Makeover App